ΜΙΑ ΣΕΙΡΑ ΤΟΥ NETFLIX
Λοιπόν, Τομ.
Είναι η πρώτη φορά που πούλησες μούφα και η Μέγκαν το έπιασε αμέσως.
Αν και οι άλλοι δύο είπαν ότι είναι μούφα, θα φύγεις χωρίς τίποτα,
γιατί επέλεξες να μην κλειδώσεις στις 10.000.
Ας δούμε τι είπε ο Μπίλι για την απάντηση.
Ναι, αυτήν την τελευταία απάντηση, την βρήκα πολύ διαφορετική.
Μόλις κλείδωσες την απάντησή σου, πρόσεξα
ότι έκανες λίγο προς τα πίσω.
Σχεδόν σαν να φοβόσουν αυτό που έλεγε η οθόνη.
Σωστά.
-Προσπαθούσα να διαβάσω. -Ναι, καλά.
Οπότε, το είδα αμέσως.
Και είπα "Αυτό είναι πολύ διαφορετικό.
Δεν ξέρει τι του γίνεται".
Αλλά…
Μετά άκουσα την εξήγησή σου. Είπα "Ναι, ο Τζορτζ Μπους είναι βλάκας".
Οπότε…
-τελικά σε πίστεψα. -Ναι!
Αυτά είναι.
Του τα σέρβιρες στο πιάτο.
Αφού σε πίστεψε ο Μπίλι, τα 25.000 δολάρια είναι δικά σου.
Θες να μάθεις τι σκέφτηκε η Άσλι;
-Θέλω. -Εμπρός.
Σκέφτηκα ότι έμοιαζες ακριβώς σαν πολιτικός
όταν εκφωνούσες το λογύδριο.
Αλλά σε πίστεψα.
25.000 δολάρια.
Και η μούφα σου έπεισε δύο στους τρεις διεκδικητές.
Είναι καλός.
Αν θες συνεχίζεις, κλειδώνεις…
Θα κλειδώσω, για τη γυναίκα μου.
-Αλλιώς θα με σκοτώσει. -Ωραία.
-Αλλιώς, θα πήγαινα ως το τέλος. -Έτσι μπράβο.
Αν δεν το κάνω γι' αυτήν, θα πεθάνω. Δεν θα γυρίσω σπίτι.
Ωραία. Πάμε λοιπόν για 50.000 δολάρια.
Η ερώτηση είναι…
"Αν και ως εκ θαύματος δεν το δημιούργησε μεθυσμένος,
το τσίλι Σινσινάτι είναι μια γερή δόση τσίλι
σερβιρισμένη πάνω σε τι;
Α, μακαρόνια. Β, τσιπς τορτίγιας.
Γ, σκορδόψωμο. Ή Δ, πουρέ πατάτας".
Δεν ξέρω τι θα πει αυτό.
-Τσίλι Σινσινάτι. -Είπε ο τύπος απ' το Βέγκας.
-Ναι. -Ωραία.
Πες την απάντηση και θα αποφασίσουν αν την ξέρεις ή αν είναι μούφα. Εμπρός.
Λοιπόν, ξέρετε, το τσίλι Σινσινάτι…
Αν έχετε πάει ποτέ στο Σινσινάτι,
όλα είναι λίγο διαφορετικά, ενδιαφέροντα και αυθεντικά.
Και το τσίλι του Σινσινάτι το ρίχνουν πάνω στα μακαρόνια.
Για κάποιο λόγο.
Μάλιστα. Λοιπόν, άκουσαν την απάντηση.
Ναι. Είναι νόστιμο.
Και μπορείς να μας πεις. Πουλάς μούφα;
Όχι. Είναι 100% αλήθεια. Έχω φάει.
Εντάξει. Τα 50.000 δολάρια είναι δικά σου. Πολύ μ' αρέσει το γέλιο σου.
-Πενήντα χιλιάρικα. -Φοβερό, έτσι; Κοίτα εδώ.
Φοβερό.
Και οι τρεις διεκδικητές χαίρονται, γιατί ήταν εύστοχοι.
Πίστεψαν ότι έδωσες τη σωστή απάντηση.
50.000 δολάρια είναι δικά σου. Μπορείς να φύγεις τώρα.
Ή μπορείς να πας για 75.000 δολάρια.
Θα ήθελα να πάω για τις 75.000.
Εντάξει. Φύγαμε. Για 75.000 δολάρια, η επόμενη ερώτηση είναι…
"Η μόνη Βρετανή της βασιλικής οικογένειας που πήγε στρατό,
η βασίλισσα Ελισάβετ Β' υπηρέτησε στον Β' Παγκόσμιο Πόλεμο ως τι;
Α, νοσοκόμα. Β, ασυρματίστρια.
Γ, μηχανικός αυτοκινήτων. Ή Δ, τεχνικός εργαστηρίου".
Ωραία. Κλείδωσες την απάντησή σου.
Μόνο αυτός ξέρει αν θα πει την αλήθεια ή θα μας σερβίρει παραμύθια.
Ορίστε η απάντησή του.
Η βασίλισσα Ελισάβετ στον Β' Παγκόσμιο πάντα φρόντιζε την οικογένειά της.
Ένα πράγμα που έκανε ήταν ότι βοήθησε ως νοσοκόμα στον Β' Παγκόσμιο Πόλεμο.
Υπήρχε ανάγκη, ιδίως στον βομβαρδισμό του Λονδίνου.
Όλοι έκαναν κάτι.
Ήθελε να δείξει την υποστήριξή της στον λαό.
-Μπίλι. -Ναι.
Ο Τομ μόλις σου είπε τι έκανε η Βασίλισσα στον Β' Παγκόσμιο Πόλεμο.
Πώς σου φάνηκε η απάντησή του;
Ήταν πολύ μεγάλη.
Σχεδόν σαν να έλεγες έναν μύθο για τον Β' Παγκόσμιο Πόλεμο.
Και η φωνή σου χαμήλωσε λιγάκι.
Μη σε εκπλήσσει αυτό.
-Πω πω. -Μιλούσες στο ραδιόφωνο;
-Ναι. Μιλούσα στο ραδιόφωνο. -Μάλιστα.
Δεν σε πίστεψα. Είπα ότι ήταν μούφα.
-Λέει ότι ήταν μούφα. -Ίσως λόγω της ραδιοφωνικής φωνής μου.
Άκουσε τη φωνή σου να χαμηλώνει και εντόπισε μούφα στον τόνο σου.
-Ενδιαφέρον. -Είναι ενδιαφέρον. Πες του.
Ήταν αλήθεια; Ή μήπως ήταν μούφα;
Είναι…
Είναι μούφα.
Το σωστό είναι μηχανικός.
-Άκουσες τον τόνο. -Η βασίλισσα ήταν μηχανικός.
-Απίθανο. -Ναι.
Κατάφερες να σκαρώσεις μια καλή ιστορία, αλλά δεν κατάφερες να πείσεις τον Μπίλι.
Αρκεί να έπεισες έναν διεκδικητή.
Αν όμως έπιασαν τη μούφα σου, έχεις κλειδώσει στα 25.000 δολάρια.
Η γυναίκα σου θα χαρεί κι εσύ δεν θα έχεις τίποτα. Οπότε…
-Ως συνήθως. -Ελπίζω μια από τις κυρίες εδώ
να πίστεψε τη μούφα σου.
Παίζονται 75.000 δολάρια τώρα, Τομ.
Μέγκαν, τον πίστεψες;
Η ιστορία τραβούσε κάπως σε μάκρος.
Αλλά δυστυχώς, το έχαψα.
Ορίστε.
-Φοβερό. -Μέγκαν, σ' ευχαριστώ.
Οι μούφες σε έφεραν ως τα 75.000 δολάρια.
Φοβερό.
Πώς βγάζεις 75.000 δολάρια;
Με λίγες μούφες.
Και η Άσλι πίστεψε τη μούφα σου.
Αλλά μόνο ένας από εσάς θα παίξει για το εκατομμύριο αμέσως μετά.
75.000 δολάρια. Έχεις τα τριπλάσια απ' όσα ήθελες να δώσεις στη γυναίκα σου.
Μπορείς και να συνεχίσεις για το εκατομμύριο.
Η επόμενη ερώτηση αξίζει 100.000 δολάρια.
Πάμε για τα 100.000 δολάρια.
-Ας παίξουμε. -Είναι τζογαδόρος.
Φύγαμε.
Η ερώτηση για 100.000 δολάρια είναι…
"Στις 10 Μαρτίου 1998,
το Netflix έβγαλε το πρώτο του DVD με ταινία, που ήταν ποια από τις παρακάτω;
Α, Η Αυτοκρατορία Αντεπιτίθεται. Β, Καζαμπλάνκα.
Γ, Mallrats. Ή Δ, Ο Σκαθαροζούμης".
Απάντησες στην ερώτηση. Και έχεις ενημερωθεί
αν απάντησες σωστά ή λάθος και το ξέρεις μόνο εσύ.
Οπότε σου ζητώ να τους πεις την απάντηση.
Το Netflix βγάζει κλασικές ταινίες. Η Καζαμπλάνκα είναι από τις πιο κλασικές.
Κανείς δεν θα… Όλοι θέλουν να τη δουν.
Θα τη φυλάξουν και θα τη δουν.
Ωραία.
Κλειδώσατε όλοι.
Άσλι.
Απάντησε.
Νομίζω ότι χρειάζομαι ένα σκαμπό για να σε κοιτάζω στα μάτια.
Γιατί είμαι λίγο… Θα έλεγα ότι με αποσυντονίζεις.
Ωραία.
Είπες ότι την ταινία την ξέρουν όλοι.
Είναι πολλές οι ταινίες που όλοι ξέρουν.
Δεν μου φάνηκες και πολύ σίγουρος. Οπότε, είπα ότι ήταν μούφα.
Δεν εισέπραξες σιγουριά, οπότε λες ότι ήταν μούφα;
-Ναι. -Μέγκαν, πώς σου φάνηκε;
Νομίζω ότι η συμπεριφορά σου άλλαξε σε σχέση με τις άλλες ερωτήσεις.
Ήσουν κάπως υπερβολικά σοβαρός, ίσως προσπαθούσες να κρατηθείς.
Και είπα ότι ήταν μούφα.
Αλήθεια;
Λοιπόν, οι δύο κυρίες λένε ότι πούλαγες μούφα.
Πριν πάω στον Μπίλι,
-θα έρθω σ' εσένα. -Ναι.
Να ενημερώσουμε τις κυρίες για όσα άκουσαν μέχρι στιγμής.
Τι ήταν αυτό που άκουσαν;
Η Καζαμπλάνκα; Ήταν μούφα.
-Οι κυρίες τα πιάνουν. -Ναι.
Λοιπόν. Η πραγματική απάντηση είναι το Δ, Ο Σκαθαροζούμης.
Εντάξει;
Λοιπόν, Μπίλι.
Με τον Μπίλι είστε στο ίδιο ύψος. Σε βλέπει στα μάτια. Είναι εκεί.
Αν λοιπόν ο Μπίλι πει ότι ήταν μούφα,
θα πας σπίτι με 25.000 δολάρια και μια ευτυχισμένη σύζυγο.
-Ναι. -Ναι.
Αλλά αν ο Μπίλι σε πίστεψε,
θα έχεις 100.000 δολάρια.
Μπίλι.
Εσύ κρατάς το μέλλον του.
Τα 100.000 δολάρια είναι πολλά λεφτά.
Έχω κι εγώ ψώνιο με τις ταινίες.
Αυτή η ερώτηση ήταν δύσκολη. Το έβλεπα στα μάτια σου.
Ήταν δύσκολη και για μένα.
Αλλά πίστεψα τη λογική σου και σε πίστεψα.
100.000 δολάρια.
Μπίλι. Έλα τώρα, μεγάλε.
-Μπίλι! -Δύσκολη ερώτηση. Δεν…
Έμοιαζε λογικό.
Πού είναι ο ανιχνευτής μούφας;
Είσαι ήρωας.
Αυτό δικό σου. Εξαψήφιο.
-Μπορείς να κλειδώσεις. -Κλειδώνω.
-Παρακαλώ. Εννοείται. -Κλειδώνει 100.000 δολάρια.
-Ευτυχισμένη σύζυγος. -Ναι.
Οπότε, ό,τι κι αν γίνει σ' αυτό το παιχνίδι,
δεν θα φύγεις με λιγότερα από 100.000 δολάρια.
Εκπληκτικό.
Αυτό σου δίνει αυτοπεποίθηση να φτάσεις μέχρι το εκατομμύριο;
Θα το μάθουμε σύντομα.
Μέχρι στιγμής, σου έκανα έξι ερωτήσεις.
Στις μισές απάντησες λάθος. Φοβερό.
Δεν φαίνεται δίκαιο.
Υπάρχουν τα μετρητά. Υπάρχει το bitcoin. Και τώρα, υπάρχουν οι μούφες.
Είναι πολλά λεφτά.
Για ένα τέταρτο του ενός εκατομμυρίου, ιδού η επόμενη ερώτηση.
"Η φράση 'Μη μειώνεις τη μεταβολική ικανότητα του εντερικού CYP3A4'
είναι η επίσημη εκδοχή ποιας κοινής ιατρικής συμβουλής;
Α, παίρνε χάπια δύο φορές την ημέρα.
Β, μην κολυμπάς με γεμάτο στομάχι.
Γ, μην πίνεις χυμό γκρέιπφρουτ μαζί με φάρμακα.
Ή Δ, παίρνε τα αντιβιοτικά μαζί με φαγητό".
Εντάξει. Απάντησε.
Τομ, πες τους την απάντηση.
Για να μη μειώσεις τη μεταβολική ικανότητα του εντέρου,
θέλεις να μπουν εκεί τα αντιβιοτικά με τροφή για να απορροφηθούν καλύτερα.
Γι' αυτό πρέπει να τρως με τα αντιβιοτικά, ώστε να μη μειωθεί
η δραστικότητα των φαρμάκων.
Ωραία.
Μέγκαν.
Πώς σου φάνηκε;
Η απάντησή του δεν μου έκατσε καλά.
Δεν μου άρεσε αυτή η εξήγηση με τη μείωση και τα αντιβιοτικά.
Η ερώτηση μιλά συγκεκριμένα
για την ικανότητα ενός πράγματος στο έντερο.
Οπότε, δήλωσα μούφα.
Αλήθεια; Μπίλι, εσύ τι νομίζεις;
Αν μπορούσες να φανταστείς έναν πωλητή
να αναγκάζεται να πουλήσει ένα προϊόν χωρίς να ξέρει τι προϊόν είναι…
Κάπως έτσι ακουγόταν.
Οπότε, δήλωσα μούφα.
Ωχ, μανούλα μου.
Μάλιστα.
Δύο στους τρεις δήλωσαν μούφα.
Τι έκανες;
Λοιπόν…
Πούλαγα μούφα. Δεν είχα ιδέα τι είναι αυτό το CYP34A.
Η απάντηση είναι να μην πίνεις χυμό γκρέιπφρουτ μαζί με φάρμακα.
Οπότε, αν η Άσλι είπε ότι ήταν μούφα,
θα φύγεις.
Άσλι, μοιάζεις να δυσκολεύτηκες.
Ήσουν η τελευταία που κλείδωσε. Άκουγες την κάθε λέξη.
Πρώτη φορά μοιάζεις να δυσκολεύεσαι τόσο με το κλείδωμα.
Έτσι είναι, γιατί παίζεις πολύ καλό παιχνίδι.
Οπότε με μπέρδεψες πραγματικά και τελικά έκρινα μόνο
από το πώς έδειχνες όταν έδινες την απάντησή σου.
Και ξέρεις, έδειχνες…
Έδειχνες κάπως αμήχανος. Έμοιαζες με πωλητή.
Αλλά σε πίστεψα.
Ένα τέταρτο του ενός εκατομμυρίου!
-Είναι 250.000 δολάρια! -Το ξέρω!
-Είπε ψέματα. -Είναι τα σημάδια.
-Έλα τώρα. -Ευχαριστώ, Άσλι.
Έχαψε τη μούφα. Και ξέρεις πόσο κόστισε αυτό;
Μας κόστισε 250.000 δολάρια που καταλήγουν στην τσέπη σου.
Μένουν μόνο τρεις ερωτήσεις μέχρι το εκατομμύριο.
Λοιπόν.
Έχεις δίχτυ ασφαλείας.
-Τα 100.000 δολάρια. -Ναι.
Αυτήν τη στιγμή, μπορείς να φύγεις με 250.000 δολάρια.
Αλλά απέχεις μόνο τρεις ερωτήσεις από το ένα εκατομμύριο δολάρια.
Και συνειδητοποιείς ότι έκανες ρεκόρ.
Οι μούφες σου ήταν πιο πολλές απ' τις σωστές απαντήσεις.
Οι μούφες και η δεξιοτεχνία σου, όπως είπε, δουλεύουν υπέρ σου.
Πρέπει να αποφασίσεις.
"Φεύγω και παίρνω τις 250.000 δολάρια;
Ή μένω και πάω για την ευκαιρία μιας ζωής;
Συνεχίζω προς το ένα εκατομμύριο δολάρια;"
Τι θα κάνεις;
Η επόμενη ερώτηση αξίζει μισό εκατομμύριο δολάρια.
-Θα συνεχίσεις; -Θα συνεχίσω.
Είναι ευκαιρία μιας ζωής. Αποκλείεται να τα παρατήσω.
-Ναι. -Ας παίξουμε.
-Φοβερό. -Ας παίξουμε.
Και για μισό εκατομμύριο δολάρια, ιδού η ερώτηση.
"Στο ετήσιο φεστιβάλ Σονκράν της Ταϊλάνδης,
γιορτάζουν τη βουδιστική Πρωτοχρονιά με φιλικούς 'αγώνες' χρησιμοποιώντας τι;
Α, λάσπη. Β, νεροπίστολα.
Γ, μαξιλάρια. Ή Δ, αυγά".
Απαντά στην ερώτηση.
Και τώρα, ο Τομ λέει σ' εσάς, τους διεκδικητές, την απάντηση. Εμπρός.
Στο Σονκράν, στην Ταϊλάνδη, κάνει πάρα πολλή ζέστη.
Πάντα κάνει ζέστη εκείνη την εποχή.
Και τα νεροπίστολα είναι γεμάτα με παγωμένο νερό.
Έχουν μεγάλα νεροπίστολα, κουβάδες με νερό, απ' όλα.
Το ρίχνουν για να μπει η καινούρια χρονιά, το νέο ξεπλένει το παλιό.
Θα αρχίσω από εκεί που τελειώσαμε. Άσλι.
Ναι, πρέπει να πω ότι ήταν μούφα.
Ξεκίνησες λέγοντας "Στην Ταϊλάνδη κάνει ζέστη".
-Κάνει ζέστη. -Ναι, βέβαια.
Αλλά φαίνεται ότι προσπαθούσες να μας αποσπάσεις από το αρχικό σου…
-Να κερδίσεις χρόνο. -Καλά.
Οπότε, δήλωσα μούφα.
Εντάξει.
Μέγκαν, τι σκέφτηκες;
Στην Ταϊλάνδη κάνει ζέστη. Καλά ως εκεί.
Ωστόσο, δυσκολεύτηκα να φανταστώ
μια βουδιστική γιορτή με κάθε λογής πλαστικά νεροπίστολα.
Οπότε, είπα ότι ήταν μούφα.
Δύο άτομα έχουν ήδη πει ότι ήταν μούφα.
Οπότε, αν λες ψέματα και ο Μπίλι πιστεύει ότι λες ψέματα…
Δεν είναι κι άσχημα. Θα πας σπίτι με 100.000 δολάρια.
Γιατί δεν λες στον Μπίλι πριν σου πει αυτός,
τι ήταν αυτό που μόλις σέρβιρες στους διεκδικητές;
Μπίλι, σέρβιρα έναν δίσκο γεμάτο αλήθεια.
-Σωστά. Αυτό είναι. -Γίνονται μούσκεμα.
Αυτοί γίνονται μούσκεμα. Κι εσύ έχεις μισό εκατομμύριο δολάρια.
Γι' αυτό ξεκίνησε λέγοντας "Κάνει ζέστη". Δροσίζεσαι με τα νεροπίστολα.
-Καλά, εντάξει. -Μας την έφερε.
Μπίλι, τι νόμισες; Το πίστεψες ή όχι;
-Το πίστεψα. -Οπότε, ο Μπίλι ήταν εύστοχος.
-Έχεις μισό εκατομμύριο δολάρια. -Φοβερό.
Μπορείς να φύγεις με μισό εκατομμύριο δολάρια. Αλλά κοίτα αυτήν τη σκάλα.
Κλείδωσες στα 100.000 δολάρια.
Απέχεις δύο βήματα από την ευκαιρία μιας ολόκληρης ζωής.
Θες να συνεχίσεις; Ή θες να φύγεις τώρα με τα λεφτά;
Χάουι, είμαι…
Είμαι αγχωμένος. Είμαι χαρούμενος. Και θα συνεχίσω.
-Θεέ μου. -Ας παίξουμε.
Φύγαμε. Το ερώτημα είναι…
"Με επτά βιβλία και πάνω από ένα εκατομμύριο λέξεις,
η αγαπημένη σειρά Χάρι Πότερ τελειώνει
με ποια ανεπιτήδευτη πρόταση;
Α, Και ούτω καθ' εξής. Β, Αυτό είναι το τέλος.
Γ, Αυτό ήταν όλο. Ή Δ, Όλα ήταν καλά".
Νιώθω την ένταση και την αναστάτωση στον χώρο.
Παίζονται πολλά λεφτά.
Τρία τέταρτα του ενός εκατομμυρίου.
Εμπρός, Τομ. Πες τους την απάντηση.
Μεγάλη υπόθεση.
Λοιπόν…
Η σειρά του Χάρι Πότερ τελείωσε μετά απ' όλα αυτά με τη φράση "Όλα ήταν καλά".
Επτά βιβλία. Αυτό ήταν. Έτσι τελείωνε.
Μπίλι, τον πίστεψες την τελευταία φορά και τον έφερες στην ερώτηση των 750.000.
Τι λες γι' αυτήν την απάντηση;
Δεν νομίζω να διάβασες τον Χάρι Πότερ.
Απορώ γιατί.
Είπα ότι ήταν μούφα.
Εντάξει. Κοίταζε…
Μη ζητάς συγγνώμη. Παίζεις. Αυτό είναι το παιχνίδι. Ίσως έχεις δίκιο.
Μέγκαν, εσύ τι λες;
Νομίζω ότι δεν μας ανέπτυξες αρκετά την απάντηση.
Μου φάνηκε σαν να αρπάχτηκες από ό,τι βρήκες,
για να κερδίσεις χρόνο. Οπότε, δήλωσα μούφα.
Μάλιστα.
Είπες ότι δεν το ανέπτυξε αρκετά. Καμιά φορά όμως, ουκ εν τω πολλώ το ευ.
-Σωστό. -Συμβαίνει.
Δύο δηλώσεις μούφας από τους διεκδικητές.
Έμεινε η Άσλι.
Πριν την απάντηση της Άσλι, γιατί δεν τους λες τι έχεις;
"Όλα ήταν καλά". Το Δ.
750.000 δολάρια!
Αυτή είναι η σωστή απάντηση για τα 750.000 δολάρια.
Είναι καλός ή τυχερός; Δεν ξέρω.
Ξέρει τον Χάρι Πότερ.
Θεέ μου.
Και τώρα, την έχεις βολέψει μια χαρά.
Έχεις 750.000 δολάρια. Μπορείς να φύγεις τώρα.
Απέχεις μια ερώτηση από το ένα εκατομμύριο δολάρια.
Κανένας παίκτης στην ιστορία του Bullsh*t δεν έχει φτάσει ως εδώ.
Απέχεις μια ερώτηση από την ευκαιρία μιας ζωής.
Απέχεις μια ερώτηση
από το ένα εκατομμύριο δολάρια.
-Ωραία. -Σαν να συγκινήθηκες.
Όντως συγκινήθηκα.
Το σκέφτομαι και λέω ότι θα ήθελα ένα σπίτι για τη γυναίκα μου.
Θα σήμαινε πολλά για μένα, οπότε…
Να της δώσω τη ζωή που της αξίζει.
Αυτό σκέφτομαι τώρα.
Θέλω σπίτι για τη γυναίκα μου, μια υπέροχη ζωή.
Και…
Είναι τέλειο. Φοβάμαι. Συγκινούμαι.
Το βλέπω εκεί. Αλλά νομίζω ότι πρέπει να πάρω τα 750.000 δολάρια.
750.000 δολάρια. Τρία τέταρτα του ενός εκατομμυρίου.
-Μπράβο. -Ο μεγαλύτερος νικητής μας ως τώρα.
Φοβερό.
Επτακόσια πενήντα.
Τρία τέταρτα του ενός εκατομμυρίου. Βλέπω τα δάκρυα να τρέχουν.
Είναι μια στιγμή που αλλάζει τη ζωή.
Ευχαριστώ πολύ. Ήταν υπέροχα μαζί σας. Ευχαριστώ για όλα.
Τι υπέροχη εμπειρία. Μου άλλαξε τη ζωή.
Άλλαξε τη ζωή της γυναίκας μου. Πολύ χαίρομαι.
Χαίρομαι πάρα πολύ που είμαι μεγάλος παραμυθάς
και είχα την ευκαιρία να το δείξω.
Τα κατάφερες.
Ευχαριστούμε που μοιράστηκες λίγο από τη ζωή σου μαζί μας εδώ στο Bullsh*t.
Ευχαριστώ, Χάουι. Ευχαριστώ πολύ.
-Ευχαριστώ. -Ευχαριστώ, παιδιά.
Όλα άλλαξαν εκείνη τη στιγμή.
Ήρθα εδώ ψύχραιμος. Δεν περίμενα τέτοια συναισθήματα.
Όταν ο Χάουι με κοίταξε και είπε "750.000 δολάρια", τότε το κατάλαβα.
Είμαι καταχαρούμενος.
Και τώρα, ο επόμενος που θα κάτσει στο σκαμνί είναι…
η Μέγκαν. Έλα πάνω.
ΜΕΓΚΑΝ ΚΑΙ ΜΠΙΛΙ - 67% ΕΥΣΤΟΧΙΑ Η ΜΕΓΚΑΝ ΚΛΕΙΔΩΝΕ ΠΙΟ ΓΡΗΓΟΡΑ
Έχω μεταπτυχιακό στη Γεωλογία. Είμαι επιστήμονας.
Η τακτική μου είναι ψυχραιμία, ηρεμία και συγκέντρωση.
Για να δούμε αν έχεις τα προσόντα
για να φτάσεις ως το τέρμα και να φύγεις με ένα εκατομμύριο δολάρια.
Είμαι μαμά δύο μικρών παιδιών. Κάποιοι ίσως να με υποτιμήσουν.
Αλλά κάνουν λάθος.
Κάποτε έπεισα τα παιδιά μου
ότι ο παγωτατζής βάζει μουσική μόνο όταν δεν έχει παγωτό.
Τα πάω καλά στις μπλόφες.
Ωραία.
Πριν παίξουμε, ας γνωρίσουμε τη νέα διεκδικήτρια, την Ίσπαλ.
Είσαι καινούργια. Πες μου για σένα.
Σπούδασα νομικά στη Νοτρ Νταμ. Πέρασα τις εξετάσεις.
Περιμένω να ορκιστώ. Κάνω και κωμωδία σταντ απ.
-Είμαι μεγάλη θαυμάστριά σου. -Τέλεια. Ελπίζω να γίνω θαυμαστής σου.
Ωραία. Ο Μπίλι και η Άσλι έχουν άλλη μια ευκαιρία να διαγωνιστούν.
Μέγκαν, πες μου περισσότερα για σένα.
Έχω μεταπτυχιακό στη Γεωλογία
από ένα κορυφαίο ίδρυμα της χώρας.
Δουλεύω στη βιομηχανία ενέργειας.
Μ' αρέσει να παίζω κουίζ και διοργανώνω κουίζ.
Ωραία.
Είσαι έτοιμη, Μέγκαν, να μπλοφάρεις λιγάκι;
Είμαι έτοιμη. Ας παίξουμε.
Φύγαμε.
Η πρώτη ερώτηση για 1.000 δολάρια είναι…
"Γνωστός και ως 'αστέρι του σκύλου', ο Σείριος ανήκει σε ποιον αστερισμό;
Α, τον Μέγα Κύνα. Β, την Ύδρα.
Γ, τον Σκορπιό. Ή Δ, τον Μικρό Λέοντα".
Η απάντηση δόθηκε.
Πες τους ποια είναι η απάντηση.
Ανήκει στον Μέγα Κύνα.
Ο Σείριος λέγεται και σκύλος.
Και "Μέγας Κύων" σημαίνει "μεγάλος σκύλος".
Είναι στον Μέγα Κύνα.
Λέει ότι αυτό είναι.
Το ερώτημα για εσάς τους τρεις είναι,
μας πούλησε μούφα;
Ή μήπως ξέρει τι λέει;
Όλοι κλειδώσατε τις απαντήσεις σας.
Ίσπαλ, είσαι η πιο καινούρια.
Πώς σου φάνηκε η απάντηση;
-Στην αρχή φαινόταν πολύ αγχωμένη. -Σωστά.
Φαινόταν η καρδιά της να χτυπάει.
Μετά το σκέφτηκε. Χαλάρωσε. Μ' αρέσει η λογική της.
Συμφωνώ. Νομίζω ότι είχε δίκιο.
Τα 1.000 δολάρια είναι δικά σου.
Έπεισες την Ίσπαλ ότι είχες τη σωστή απάντηση.
Αυτό αρκεί για να συνεχίσεις.
Αλλά θέλω να σε ρωτήσω, ήταν αλήθεια αυτό;
Ήταν σωστό.
Είχες δίκιο, όπως και οι διεκδικητές. Κι οι τρεις σε πίστεψαν.
Λοιπόν, Μέγκαν. Έχεις 1.000 δολάρια και πρέπει να πάρεις μια απόφαση.
Έχω κάτι που λέγεται κλείδωμα. Μπορείς να κλειδώσεις στα 1.000 δολάρια.
Κι αυτό σημαίνει ότι δεν θα φύγεις με λιγότερα από αυτά που κλείδωσες.
-Θα κλειδώσεις ή θα συνεχίσεις; -Θα συνεχίσω.
Θέλεις να συνεχίσεις. Πάμε για τα 10.000 δολάρια τώρα.
Για 10.000 δολάρια ή απολύτως τίποτα, ιδού η επόμενη ερώτηση.
"Μια φράση που μοιάζει πρόστυχη ενώ δεν είναι,
'μπαλάκια στον τοίχο' σημαίνει λειτουργία ποιας μηχανής σε πλήρη ισχύ;
Α, τυπογραφικό πιεστήριο. Β, καρουζέλ του λούνα παρκ.
Γ, αεριωθούμενο αεροπλάνο. Ή Δ, θεριζοαλωνιστική μηχανή.
Ωραία.
Η απάντηση δόθηκε.
Εμπρός.
Η απάντηση είναι αεροπλάνο.
Αναφέρεται… Δεν ξέρω πώς να το πω,
στο όργανο που έχουμε δει σε ταινίες,
αυτό που κινείς για να ανέβει ή να κατέβει το αεροπλάνο.
"Μπαλάκια στον τοίχο" θα πει τέρμα γκάζια,
όσο πιο γρήγορα μπορείς.
Αυτή είναι η απάντησή της.
-Λοιπόν, Μπίλι. -Ναι.
Σε είδα να κοιτάς τις απαντήσεις.
Και μετά είδα το σώμα σου να κινείται πιο γρήγορα, να αναπνέεις πιο γρήγορα.
Σχεδόν σαν να μπήκες σε πανικό.
Οπότε, δεν ξέρω.
Δεν σε πιστεύω.
Λέω πως ήταν μούφα.
Δήλωσε μούφα. Σε είδε πανικόβλητη. Γιατί πανικοβλήθηκες;
Δεν νομίζω ότι πανικοβλήθηκα.
Ίσως έχω λίγο άγχος, αλλά είμαι σίγουρη για όσα ξέρω.
Λοιπόν, έχει δίκιο ο Μπίλι;
-Κάνεις λάθος. -Ήταν αλήθεια.
Ξέρεις τι σημαίνει αυτό. Έχεις δίκιο. Τα 10.000 δολάρια είναι δικά σου.
Όσο για τους άλλους διεκδικητές, η Ίσπαλ επίσης δήλωσε μούφα.
Αλλά η Άσλι ήταν πάλι εύστοχη.
Μέγκαν, έχεις να πάρεις μια απόφαση.
Μπορείς να κλειδώσεις τώρα. Θες να κλειδώσεις στις 10.000;
Η επόμενη ερώτηση αξίζει 25.000 δολάρια.
-Ή θες να περιμένεις λίγο πριν κλειδώσεις; -Θέλω να περιμένω.
Θα περιμένει πριν κλειδώσει. Πάμε για τα 25.000 δολάρια.
Και η ερώτηση είναι…
"Μιλώντας για τον μπαμπά της, η κόρη του Στάνλεϊ Κιούμπρικ αποκάλυψε
ότι του άρεσε ποια κωμωδία της δεκαετίας του '90;
Α, Το Κορίτσι του Μπέβερλι Χιλς. Β, Οι Λευκοί δεν Μπορούν να Πηδήξουν.
Γ, Ο Κολλιτσίδας. Ή Δ, Τρελές Αδελφές".
Κλείδωσες την απάντησή σου. Και πάλι, ξέρεις αν απάντησες σωστά ή λάθος.
Ας δούμε αν το κατάλαβαν.
-Πες τους την απάντηση. -Βέβαια. Το Κορίτσι του Μπέβερλι Χιλς.
Είμαι κι εγώ μιλένιαλ. Αγαπημένη μου ταινία αυτή.
Είναι μια ιδιαίτερη λεπτομέρεια για την ταινία αυτή.
Αν το ξέρεις, το ξέρεις. Μάλιστα, εμφανίζεται συχνά σε κουίζ.
Μάλιστα. Αυτή είναι η απάντησή της.
Άσλι, δεν σε έχω ρωτήσει ακόμη.
-Όχι, δεν με ρώτησες. -Όχι.
Και, ξέρεις, κοιτούσα τα χέρια σου.
Και αυτήν τη φορά τα χέρια σου… Κάπως άργησαν να απαντήσουν.
Δεν φαινόσουν τόσο σίγουρη. Η απάντησή σου ακουγόταν τέλεια, αλλά…
-Ήταν τα χέρια; -Ήταν τα χέρια.
Το παιχνίδι θέλει μάτια.
Δεν την αφήνεις απ' τα μάτια σου. Δηλώνεις…
Μούφα.
ΑΣΛΙ ΜΟΥΦΑ
Ωραία. Δήλωσε μούφα, εξαιτίας της κίνησης των χεριών.
Μέγκαν, πες της γιατί τα χέρια σου κινούνταν τόσο αργά.
Αυτή ήταν η σωστή απάντηση;
Δεν ήταν η σωστή απάντηση.
-Οπότε… -Πούλαγα μούφα.
Άσλι η Αετομάτισσα.
-Γουστάρω όνομα. -Με τσάκωσε.
Η σωστή απάντηση είναι Οι Λευκοί δεν Μπορούν να Πηδήξουν.
Θυμάσαι πώς παίζεται;
Αρκεί να έχεις πείσει ένα μόνο άτομο με τη μούφα σου.
Μπορεί να σε κοιτάνε όταν απαντάς, αλλά τους κοιτάς κι εσύ.
Πιστεύεις ότι κάποιος από τους άλλους δύο διεκδικητές έχαψε το παραμύθι σου;
Ίσως ο Μπίλι.
-Θες να μάθεις; -Ας μας πει ο Μπίλι.
Πιστεύει ότι σου πούλησε το παραμύθι.
Το έχαψα.
-Ευχαριστώ. -Ναι.
-Ορίστε. 25.000 δολάρια. -Μπίλι.
Σου βγήκε το όνομα.
Κάναμε τρεις ερωτήσεις. 25.000 δολάρια.
Θα ρωτήσω πάλι. Θα κλειδώσεις ή θα περιμένεις;
Θέλω να κλειδώσω.
Θα κλειδώσουμε στα 25.000 δολάρια,
που σημαίνει ότι δεν πρόκειται να φύγεις με λιγότερα από 25.000 δολάρια.
Η επόμενη ερώτηση αξίζει 50.000 δολάρια και η ερώτηση των 50.000 είναι η εξής.
"Στα σούπερ μάρκετ, το δέσιμο στις συσκευασίες ψωμιού
συνήθως έχει διαφορετικά χρώματα με βάση τι πράγμα;
Α, τα υλικά του ψωμιού. Β, το μέρος όπου ψήθηκε το ψωμί.
Γ, τον αριθμό φετών του ψωμιού. Ή Δ, την ημέρα που ψήθηκε το ψωμί".
Εντάξει. Απάντησε.
Και τώρα, πες τους.
Η απάντηση είναι την ημέρα που ψήθηκε το ψωμί.
Η οικογένειά μου είχε ένα μικρό μπακάλικο
στην Πενσιλβάνια, στη μέση του πουθενά.
Το είχαν οι παππούδες μου κι ο πατέρας μου, χρόνια.
Την ημέρα που ψήθηκε το ψωμί.
Μπίλι.
Έχαψες…
Έχαψες το παραμύθι της πριν.
Την πίστεψες τώρα;
Όχι, δεν την πίστεψα αυτήν τη φορά.
ΜΠΙΛΙ ΜΟΥΦΑ
-Λέω πως ήταν μούφα. -Γιατί δεν την πίστεψες;
Δεν την πίστεψα, γιατί βιάστηκε πολύ να το στηρίξει με μια ιστορία.
Ήταν πολύ αόριστη, με την οικογενειακή επιχείρηση,
που πάει από γενιά σε γενιά,
για να εξηγήσει ότι το χρώμα στο δέσιμο αφορά την ημερομηνία. Δεν ξέρω.
Την τελευταία φορά, έχαψε το παραμύθι. Αλλά τώρα, δεν θα του ξεφύγεις. Πες του.
-Μπίλι, να με πιστεύεις. Είχα δίκιο. -Όχι!
Έλα τώρα!
Η οικογένειά μου όντως είχε μπακάλικο.
Εντάξει. Τώρα, τα 50.000 δολάρια είναι δικά σου.
Συγχαρητήρια.
Απάντησες σωστά. Η Ίσπαλ και πάλι δεν σε πίστεψε.
Αλλά η Άσλι σε πίστεψε.
Μπορείς να πάρεις τα 50.000 δολάρια τώρα και να φύγεις.
Θα κέρδιζες 50.000 δολάρια γρήγορα κι εύκολα.
Ή μπορείς να συνεχίσεις. Η επόμενη ερώτηση αξίζει 75.000 δολάρια.
-Θα συνεχίσω να παίζω. -Εντάξει. Θα συνεχίσει.
Για 75.000 δολάρια, ιδού η επόμενη ερώτηση.
"Πριν αφήσει το κολέγιο για το ΝΒΑ,
ο Λεμπρόν Τζέιμς έπαιζε σε μια ομάδα λυκείου
με ποιο παρατσούκλι που θύμιζε κολέγιο;
Α, Μπλε Διάβολοι. Β, Πορφυρή Παλίρροια.
Γ, Ιρλανδοί Μαχητές. Ή Δ, Λιοντάρια του Νίτανι.
Ωραία. Η απάντησή της είναι κλειδωμένη.
Εκείνη και μόνο εκείνη ξέρει το αποτέλεσμα. Πες τους την απάντηση.
Είναι οι Μπλε Διάβολοι.
Είναι απ' το Οχάιο, εγώ απ' την Πενσιλβάνια.
Ήταν φοβερή είδηση, προφανώς, όταν τον πήραν στο ΝΒΑ.
Ωραία. Ακούσατε την απάντηση. Έλεγε την αλήθεια; Μήπως είναι ψέμα;
Κλειδώστε το.
Θα ξεκινήσω από σένα, Άσλι.
Ξέρεις, είμαι από το Οχάιο.
Έχω δει φωτογραφίες του Λεμπρόν με τη στολή του λυκείου του,
και δεν ήταν μπλε.
Οπότε, δηλώνω μούφα.
ΑΣΛΙ ΜΟΥΦΑ
Αυτή πιστεύει ότι πουλάς μούφα.
Θα σε αφήσω να απαντήσεις, Μέγκαν.
Ήταν μούφα.
Η σωστή απάντηση ήταν Γ, Ιρλανδοί Μαχητές.
Μέγκαν, μπλόφαρες. Σου χρειάζεται να σε έχει πιστέψει ο ένας.
Η μοίρα σου είναι στα χέρια του Μπίλι και της Ίσπαλ.
Αν και οι τρεις είπαν ότι πούλαγες μούφα,
θα φύγεις και θα πάρεις 25.000 δολάρια.
Έχαψαν το παραμύθι σου;
Θα μάθουμε την αλήθεια στο επόμενο επεισόδιο του Bullsh*t The Gameshow.
Υποτιτλισμός: Τατιάνα Ραπακούλια